หุ้นไทยปิดภาคเช้าลดลง 0.56 จุด
ดัชนีหุ้นครึ่งวันเช้า เคลื่อนไหวแดนลบทิศทางเดียวกับภูมิภาค ปิดเช้าลดลง 0.56 จุด
5 ก.พ. 2556

ดัชนีหุ้นครึ่งวันเช้า เคลื่อนไหวแดนลบทิศทางเดียวกับภูมิภาค ปิดเช้าลดลง 0.56 จุด
ความเคลื่อนไหวตลาดหุ้นไทยวันนี้ เปิดตลาดปรับร่วงลงตามภูมิภาคทันที โดยลึกไปต่ำสุดที่ระดับ 1,493.96 จุด ก่อนจะกระเตื้องขึ้นมาและทดสอบในแดนบวกได้ อย่างไรก็ตาม ดัชนีอ่อนตัวลงเล็กน้อยและปิดภาคเช้าไปที่ระดับ 1,505.81 จุด ลดลง 0.56 จุด หรือ -0.04% ด้วยมูลค่าการซื้อขาย 25,559.14 ล้านบาท
หลักทรัพย์ที่ซื้อขายสูงสุด 5 อันดับแรก
PTT       มูลค่า 2,117.01 ล้านบาท ปิด 365.00 บาท  +3.00 บาท  หรือ +0.83%
CK         มูลค่า 1,012.91 ล้านบาท ปิด 21.70 บาท  +0.40 บาท  หรือ +1.88%
PTTEP   มูลค่า    927.41 ล้านบาท ปิด 171.00 บาท ไม่เปลี่ยนแปลง
BJC       มูลค่า    912.43 ล้านบาท ปิด    87.50 บาท  -0.50 บาท  หรือ -0.57%
ADVANC มูลค่า    896.26 ล้านบาท ปิด 203.00 บาท ไม่เปลี่ยนแปลง
นายกวี ชูกิจเกษม ผู้ช่วยกรรมการผู้จัดการ บริษัทหลักทรัพย์(บล.)กสิกรไทยยังแนะนำให้เสี่ยงถือหุ้นไว้ก่อนเพื่อลุ้น ดัชนีซิกแซกขึ้นต่อแต่หากหลุดแนวรับที่ 1,490 ลงมา ก็อาจมีแกว่งแรงลงไปได้ถึง 1,450-1,460 จุดซึ่งก็ยังมองเป็นแนวรับขาขึ้น โดยวันนี้ตลาดอาจลงแรงตามตลาดหุ้นโลก นักลงทุนกังวลเรื่องการเมืองในสเปนและอิตาลี ทั้งนี้การเปลี่ยนแปลงขั้วการเมืองอาจส่งผลต่อการแก้ปัญหาวิกฤติหนี้ แต่มองว่าตลาดแค่หาเหตุผลในการขายทำกำไร เนื่องจากการเปลี่ยนแปลงทางการเมืองในยุโรป